ไปจับชามใส่น้ำของแมวจรจัดมา ล้างมือแล้ว แต่ว่าไม่มั่นใจว่าล้างสะอาดพอมั้ย ตามซอกเล็บอะไรแบบนี้ หลังจากนั้นก็มีเอาไปจับหน้าจับตา มีความเสี่ยงมั้ยครับ
สวัสดีค่ะ โรคพิษสุนัขบ้าเป็นโรคที่เกิดจากการติดเชื้อไวรัสชนิดหนึ่ง ติดมาจากการถูกสัตว์เลี้ยงลูกด้วยนมข่วนหรือกัดจนมีแผล หรือน้ำลายของสัตว์มาโดนเยื่อบุตา ปาก จมูก หรือโดนแผลสดจากเหตุการณ์ดังกล่าวมา จึงมีโอกาสที่จะติดโรคได้น้อยมาก เพราะไม่ได้สัมผัสสารคัดหลั่งโดยตรง คือผ่านชามใส่น้ำอีกที อีกทั้งถ้ามือไม่มีแผลอะไร โอกาสรับเชื้อมีน้อยมากค่ะควรระวังการสัมผัสสัตว์ดังช่องทางที่กล่าวไป และหากต้องทำงานคลุกคลีกับสัตว์อยู่ตลอด แนะนำการไปฉีดวัคซีนป้องกันพิษสุนัขบ้าแบบป้องกันไว้ก่อนถูกกัดร่วมด้วย